2002/908/EY: Komission päätös, tehty 15 päivänä marraskuuta 2002, päätöksen 93/402/ETY muuttamisesta tuoreen lihan Brasiliasta tuonnin osalta (ETA:n kannalta merkityksellinen teksti) (tiedoksiannettu numerolla K(2002) 4493)



Virallinen lehti nro L 313 , 16/11/2002 s. 0034 - 0037



Komission päätös, tehty 15 päivänä marraskuuta 2002, päätöksen 93/402/ETY muuttamisesta tuoreen lihan Brasiliasta tuonnin osalta (tiedoksiannettu numerolla K(2002) 4493) (ETA:n kannalta merkityksellinen teksti) (2002/908/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(2), sellaisena kuin se on viimeksi muutettuna asetuksella (EY) N:o 1452/2001(3), ja erityisesti sen 14 artiklan 3 kohdan ja 15 artiklan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY(4), sellaisena kuin se on viimeksi muutettuna päätöksellä 2002/793/EY(5), sovelletaan Argentiinaan, Brasiliaan, Chileen, Kolumbiaan, Paraguayhin ja Uruguayhin. (2) Paraguayn eläinlääkintäviranomaiset ovat ilmoittaneet komissiolle suu- ja sorkkataudin taudinpurkauksesta, joka sijoittuu vientiin EU:hun hyväksytyn alueen ulkopuolelle, mutta lähelle Brasilian rajaa. (3) Taudinpurkauksen valvontavyöhyke ulottuu osaan Brasilian aluetta. (4) Brasilian eläinlääkintäviranomaiset toteuttivat viipymättä toimenpiteitä välttääkseen taudin leviämisen Brasilian alueelle. Näihin toimenpiteisiin sisältyy erityisesti rokottaminen ja eläinten siirtovalvonta 16:ssa raja-alueen kunnassa. (5) Kun huomioon otetaan riski taudin esiintymisestä tällä raja-alueella sekä Brasilian toimivaltaisten eläinlääkintäviranomaisten toteuttamat toimet, luuttoman ja kypsytetyn nautaeläinten lihan tuonti EU:hun asianomaisesta kunnasta olisi keskeytettävä alueellisin perustein. Ennen 31 päivää lokakuuta 2002 tuotetut lähetykset olisi kuitenkin hyväksyttävä. (6) Päätös 93/402/ETY olisi sen vuoksi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/402/ETY seuraavasti: 1) Korvataan liite I tämän päätöksen liitteellä I. 2) Korvataan liite II tämän päätöksen liitteellä II. 2 artikla Jäsenvaltioiden on muutettava tuontiin soveltamansa toimenpiteet tämän päätöksen mukaisiksi ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Tätä päätöstä tarkastellaan uudelleen kahden kuukauden kuluessa. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 2002. Komission puolesta David Byrne Komission jäsen (1) EYVL L 24, 31.1.1998, s. 9. (2) EYVL L 302, 31.12.1972, s. 28. (3) EYVL L 198, 21.7.2001, s. 11. (4) EYVL L 179, 22.7.1993, s. 11. (5) EYVL L 276, 12.10.2002, s. 62. LIITE I "" LIITE II "" LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA> LIITE II Todistuksen myöntämistä varten vaadittavat eläinten terveystakeet ((Taulukon kirjaimet (A, B, C, D, E, F, G ja H) viittaavat liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin 2 artiklan mukaisesti. Viiva (-) tarkoittaa, että tuonti ei ole sallittu.HC: Ihmisravinnoksi. MP: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet. PF: Lemmikkieläinten ruoan teolliseen valmistukseen.)) >TAULUKON PAIKKA>